**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „dėl KLAIPĖDOS MIESTO SAVIVALDYBĖS TARYBOS 2015 M. RUGSĖJO 24 D. SPRENDIMO NR. T2-257 „DĖL KLAIPĖDOS MIESTO SAVIVALDYBĖS NARKOTIKŲ KONTROLĖS KOMISIJOS NUOSTATŲ PATVIRTINIMO“ PAKEITIMO“ PROJEKTO**

1. **Projekto rengimą paskatinusios priežastys.**

Dėl pasikeitusių Narkotikų kontrolės komisijos narių atstovaujamų institucijų juridinių statusų ir pavadinimų būtina koreguoti Narkotikų kontrolės komisijos nuostatus.

1. **Parengto projekto tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas – pakeisti Klaipėdos miesto savivaldybės narkotikų kontrolės komisijos nuostatų, patvirtintų Tarybos 2015 m. rugsėjo 24 d. sprendimu Nr. T2-257, 8 punktą.

1. **Kaip šiuo metu yra teisiškai reglamentuojami projekte aptarti klausimai.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu, kuriame numatyta išimtinė tarybos kompetencija: savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas. 18 straipsnis numato, kad Savivaldybės tarybos priimtus teisės aktus gali sustabdyti, pakeisti ar panaikinti pati Savivaldybės taryba.

Klaipėdos miesto savivaldybės narkotikų kontrolės komisijos nuostatų, patvirtintų Savivaldybės tarybos 2015 m. rugsėjo 24 d. sprendimu Nr. T2-257, 8 punktas apsprendžia, iš kokių institucijų yra teikiami atstovai į Narkotikų kontrolės komisiją. Šiai dienai pasikeitus vaiko teisių apsaugos sistemai Lietuvoje, Savivaldybės administracijoje nebėra Vaiko teisių apsaugos skyriaus, o pagal teisės aktus yra įsteigtas Savivaldybės administracijos tarpinstitucinio bendradarbiavimo koordinatorius. Taip pat šiai dienai yra pakeistas juridinis statusas Klaipėdos priklausomybės ligų centro – po LR sveikatos apsaugos ministerijos atliktos reorganizacijos jis tapo Respublikinio priklausomybės ligų centro Klaipėdos filialu.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Komisijos nuostatai bus teisiškai sutvarkyti ir atitinkantys teisės aktus. Sveikatos apsaugos skyrius, vadovaujantis patvirtintais Komisijos nuostatais, galės organizuoti nuostatuose numatytų institucijų atstovų delegavimo procedūrą ir parengti tarybos sprendimo projektą dėl Klaipėdos miesto savivaldybės narkotikų kontrolės komisijos sudarymo.

1. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.

Nėra.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

 Nėra.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nėra.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vyriausioji specialistė R. Perminienė.

**10. Kiti reikalingi pagrindimai ir paaiškinimai.**

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.
2. Projekto lyginamasis variantas, 2 lapai.
3. Klaipėdos miesto savivaldybės narkotikų kontrolės komisijos nuostatai, patvirtinti Tarybos 2015 m. rugsėjo 24 d. sprendimu Nr. T2-257, 4 lapai.

Vyriausioji specialistė,

laikinai atliekanti Sveikatos apsaugos skyriaus vedėjo pareigas Rožė Perminienė